Nnenna Rachael Okonkwo (kuzaliwa 26 Mei 1987) maarufu kwa jina la Nkoli Nwa Nsukka ni mwigizaji filamu wa kike wa Nigeria. Rachael Okonkwo anatokea Ukpata huko Uzo Uwani katika jimbo la Enugu , iliyopoto kusini mashariki mwa Nigeria. Alianza kuigiza akiwa mtoto, lakini kutokana na ukosefu wa uhusika katika filamu, alihamia katika uchezaji wa muziki. Alijiunga katika soko la filamu za Nigeria mwaka 2007 akiwa kama mhusika mdogo. Mwaka 2008, alikua mshiriki msaidizi katika filamu ya Ini Edo & Van Vicker kwa jina la Royal War 2, pia mwaka 2010 akiwa na Patience Ozokwor pamoja na John Okafor katika filamu ya Open and Close 1&2. Uhusika wake mkuu wa kwanza na ndiyo iliyompatia umaarufu ni mwaka 2014, alipokua mhusika mkuu katika filamu ya Nkoli Nwa Nsukka kama Nkoli. Mama yake alifariki mwaka 2020. Katika njia ya kipekee, Rachael Okonkwo alijitolea kwa jamii yake kwa kuongoza sherehe za pasaka zilizolenga kutoa zawadi za bure kwa Watoto pamoja na burudani kwa watu. Alisema hii ilimsaidia kukutana na mashabiki zake. Mwaka 2015 aliandaa sherehe ya kwanza ya pasaka kwa Watoto akiwa na lengo la kuwapatia zawadi mbalimbali, sherehe hiyo ilifanyika huko Enugu.